b'\n_START_ARTICLE_\nJean-Marie Speich\n_START_SECTION_\n\xc5\xbdivljenjepis\n_START_PARAGRAPH_\nRodil se je 15. junija 1955 v francoskem mestu Strasbourg. Po \xc5\xa1tudiju teologije in dogmati\xc4\x8dne teologije je 9. oktobra 1982 prejel duhovni\xc5\xa1ko posve\xc4\x8denje. Med letoma 1986 in 2008 je bil redni sodelavec Svetega sede\xc5\xbea na nunciaturah po svetu, prav tako je bil del ve\xc4\x8d delegacij pape\xc5\xbeev Janeza Pavla II. ter Benedikta XVI. 24. oktobra 2013 je bil posve\xc4\x8den v \xc5\xa1kofa ter imenovan za naslovnega nad\xc5\xa1kofa italijanskega Sulcija._NEWLINE_\xc5\xa0e istega leta ga je Pape\xc5\xbe Fran\xc4\x8di\xc5\xa1ek imenoval na mesto apostolskega nuncija v Gani. 19. marca 2019 ga je imenoval za nuncija v Republiki Sloveniji. _NEWLINE_Aktivno govori francosko, alza\xc5\xa1ko, nem\xc5\xa1ko, italijansko, angle\xc5\xa1ko in \xc5\xa1pansko, pasivno pa tudi portugalsko, flamsko ter latinsko in gr\xc5\xa1ko.'